**Pärnu Linnavalitsus**

linnavalitsus@parnu.ee

irina.talviste@parnu.ee

**Transpordiamet**

info@transpordiamet.ee

merily.must@transpordiamet.ee

06.10.2025

**Taotlus Pärnu Sadama akvatooriumi piiride muutmiseks**

Pärnu Sadam OÜ on Pärnu Sadama pidaja. Pärnu Sadam OÜ taotleb Pärnu Linnavalitsuselt Pärnu Sadama akvatooriumi piiride muutmist kooskõlas Pärnu Sadama akvatooriumi uute piiripunktide koordinaatidele taotlusele lisatud plaanil (lisa 1).

1. *Sadamaseaduse § 9 lg 5 p 1 kohane põhjendus ja sadamaseaduse § 9 lg 5 p 4 kohane sadama pidaja arvamus seoses akvatooriumi piiride muutmise taotlusega*

Pärnu Sadama akvatooriumis on kujunenud sadamaseadusega otseses vastuolus olev olukord. Nimelt, MTÜ Pärnu Jahtklubi on küll Pärnu Jahtklubi Sadama sadama pidaja, kuid tal puudub akvatoorium.
SadS § 4 lg 1 kohaselt peab sadamale olema määratud akvatoorium. Tulenevalt SadS § 1 lg 2 p-st 2 ei laiene akvatooriumi nõue väikesadamale, kus ei osutata tasulisi sadamateenuseid. Pärnu Jahtklubi Sadamas osutatakse kõiki tavapäraseid sadamateenuseid ning küsitakse nende eest tasu. **Seega laieneb Pärnu Jahklubi Sadamale akvatooriumi määramise nõue ja ka kõik muud SadS-ist väikesadamale tulenevad nõuded. MTÜ Pärnu Jahtklubi peetav sadam on praegusel kujul ebaseaduslik.**

1. *Sadamaseaduse § 9 lg 6 p-ide 2 ja 6 kohased põhjendused*

Akvatooriumi piire võib muuta, kui need ei taga veesõidukite ohutut sildumist ja manööverdamist. Praegusel kujul ei taga Pärnu Sadama akvatooriumi piirides MTÜ Pärnu Jahtklubi tegevuse tõttu ohutut sildumist ja manööverdamist.

**Nähtuvalt vanemmerelootsi seisukohast tuleb Pärnu Jahisadama kaisid A ja A0 lühendada ohutuse tagamiseks 24 meetri võrra (lisa 2).**

Pärnu Sadama pidajana ja akvatooriumi valdajana on Pärnu Sadam OÜ-l peamiselt sadamaseadusest ja meresõiduohutuse seadusest tulenevad kohustused – mh vastutada veeliikluse ohutuse, turvalisuse ja keskkonnakaitse nõuete täitmise eest. Seetõttu on vaja lühendada nii kaid A0 kui ka kaid A 24 meetri võrra.

**On fakt, et MTÜ Pärnu Jahtklubi kaid A0 ei näe ette Pärnu linna ja Pärnu Sadama vahel 12.06.2014 sõlmitud notariaalse kasutusõiguse lepingu lisa 2 ega ka Pärnu Linnavalitsuse 09.06.2014 korralduse nr 276 lisa 2. Samuti on fakt, et ujuvkaid A0, A, B, C ja D on rajatud ilma Pärnu
Sadam OÜ kooskõlastuseta.**

Pärnu Sadam OÜ on püüdnud leida tekkinud olukorrale mõistlikku lahendust, mis arvestaks tema kohustusega tagada ohutu veeliiklus akvatooriumis. MTÜ Pärnu Jahtklubi on kõik ettepanekud tagasi lükanud.

Pärnu Sadam OÜ ei saa sadama pidajana aktsepteerida olukorda, kus tema akvatooriumis tegutseb **ebaseaduslik sadam, mille kaid on rajatud Pärnu Sadam OÜ kooskõlastuseta ning on siiani ebaseaduslikud rajatised.**

Pärnu Sadam OÜ taotleb Pärnu Sadama akvatooriumi muutmist vastavalt lisatud plaanimaterjalile ja koordinaatidele viisil, mis eemaldab Pärnu Sadama akvatooriumi piirest MTÜ Pärnu Jahtklubi poolt ilma õigusliku aluseta peetava sadama veeala. Pärnu Sadam OÜ-le ei saa panna kohustust sellise veeala eest vastutada. Kaide A ja A0 jõepoolsed osad jäävad 24 meetri ulatuses ka uue Pärnu Sadama akvatooriumi piiridesse, sest need tuleb lühendada vastavalt lootsilt ja sadama administratsioonilt saadud juhistele tagamaks ohutu laevaliiklus.

Lugupidamisega

/allkirjastatud digitaalset/

Mati Einmann

Pärnu Sadam OÜ juhatuse liige

Taotluse lisad:

1. Pärnu Sadama uute akvatooriumi plaan koos uue akvatooriumi piiripunktide koordinaatidega.
2. Vanemmereloots Peeter Tammessoni e-kiri koos plaanimaterjaliga.